Muzeu i Maqedonisë së Veriut

Muzeu i Maqedonisë së Veriut është institucion kombëtar në Maqedoni dhe një nga muzetë më të vjetër në vend. Gjendet në Çarshinë e Vjetër në Shkup, afër Kalasë së Shkupit . Muzeu i Republikës së Maqedonisë u krijua duke bashkuar tre muze në një. Tre muzetë që u bashkuan ishin muzeu arkeologjik, historik dhe etnologjik nga të cilët muzeu arkeologjik ishte më i vjetri; është hapur në vitin 1924 dhe kjo datë konsiderohet si datë e themelimit të muzeut kombëtar. Gjatë ekzistencës së Republikës Socialiste të Maqedonisë, muzeu ishte i njohur si Muzeu Popullor i Maqedonisë . Vështrim Muzeu ka një sipërfaqe totale prej 10.000 m², nga të cilat 6000 m² janë të destinuara për ekspozita të përhershme ose të përkohshme. Institucioni ka karakter kompleks, që do të thotë se mbledh, ruan, konservon dhe prezanton trashëgiminë historike dhe kulturore kombëtare maqedonase. Brenda muzeut ndodhet Kuršumli An, një monument historik i ndërtuar në shekullin e 16-të. Përveç kësaj, muzeu kujdeset edhe për koleksionet e institucioneve të mëposhtme: Koleksionet në Pallatin e Kulturës “Dragi Tozija” në Resnjë , Koleksionet në bibliotekën “Iskra” në Koçan , Koleksionet në Pallatin e Kulturës “25 Maji” në Valandovë, dhe Koleksionet në shtëpitë përkujtimore në fshatrat Bitushë, Galiçnik dhe Gorno Vranovci. Seksionet Muzeu i Republikës së Maqedonisë së Veriut është i ndarë në departamentet ose seksionet e mëposhtme: Departamenti i Antropologjisë Departamenti i Arkeologjisë Departamenti i Etnologjisë Departamenti i Historisë Departamenti për konservim Shih edhe Muzeu i Qytetit të Shkupit Galeria Kombëtare (Maqedonia e Veriut) Referime